लगातार 3 सप्ताह 3 घंटे तक 3-4 पैग पीने वाला दिमागी तौर पर भी बीमार
}ऐसे सवालों से की मानसिक रोग की पहचान
अर्चना सेठी| चंडीगढ़ archna.sethi@dbcorp.in
नेशनलइंस्टीट्यूट ऑफ मेंटल हेल्थ एंड न्यूरोसाइंस (निमहांस) बैंगलुरु द्वारा देश के 12 राज्यों में किए गए सर्वेक्षण की रिपोर्ट कहती है कि शराब पीने वाले व्यक्ति के जिगर और गुर्दे सेवन के बाद खराब होते हैं। परंतु व्यक्ति शराब का सेवन इस वजह से करता है क्योंकि उसका दिमाग बीमार हो जाता है। शराब के बगैर व्यक्ति को कुछ और सूझता नहीं है। रिपोर्ट कहती है कि देश के 3 करोड़ पुरुष और 20 लाख महिलाएं ऐसी हैं जो पूरी तरह से शराब के हो चुके हैं। यह ऐसे शराबी हैं जो लगातार तीन सप्ताह में तीन घंटे के दौरान 3 गिलास शराब की गटक जाते हैं। ऐसी पियक्कड़ों को रिपोर्ट में मानसिक रोगी के तौर पर देखा गया है क्योंकि वह शराब पीए बगैर खुद को रोक नहीं सकता। रिपोर्ट में सिफारिश की है कि शराब पीने वाला व्यक्ति अगर किसी डाॅक्टर के पास पहुंचे तो डाॅक्टर्स ऐसे व्यक्ति को दिमागी इलाज देना भी शुरू करें।
पहलीबार इतना बड़ा सर्वे: पीजीआईके स्कूल ऑफ पब्लिक हेल्थ द्वारा नाॅन कम्युनिकेबिल डिजीज पर आयोजित संगोष्ठी में हिस्सा लेने के लिए निमहांस के एपिडोमेलोजिस्ट डॉ. एन गिरीश आए थे। उन्होंने विशेष बातचीत के दौरान कहा कि पहले शराबी व्यक्ति के शरीर से जुड़े इफेक्ट्स पर ही बात की जाती थी परंतु इस दफा पूरे देश में पहली दफा बड़े स्तर पर एक अनूठे किस्म का मेंटल हेल्थ सर्वे किया गया है। इससे पहले इस स्तर पर चीन ने सर्वे किया था। शराब की लत सबसे बड़ी दिमागी बीमारी के तौर पर उभर कर सामने आई है। शराबी के दिमाग में हमेशा शराब ही होती है। यह सर्वे पंजाब, यूपी, केरल, तमिलनाडू, गुजरात, राजस्थान, मध्य प्रदेश, छत्तीसगढ़, पश्चिमी बंगाल, झारखंड, मणीपुर, असम में किया गया है। रिपोर्ट कहती है कि देश के 15 करोड़ लोग किसी किसी किस्म के मानसिक रोग की चपेट में हैं। सबसे ज्यादा डिप्रेशन 30 से लेकर 49 साल एज के लोगों में देखा गया है। पंजाब में 13.4 % लोगों में डिप्रेशन पाया गया है।
डॉ. गिरीश ने कहा कि मानसिक रोगियों की पहचान करने के लिए अलग अलग किस्म के सवाल पूछे गए और लोगों के जवाबों के आधार पर तय किया गया कि वह मानसिक रोगी हैं या नहीं। जैसे पूछा गया कि आप कितन दिनों से उदास हैं? आपका मन कितने दिनों से रोने को करता है? क्या आप रोते भी हैं? क्या इन दिनों आपका मन काम करने को करता है? आप जो भी काम कर रहे हैं क्या उसे करते हुए आप खुशी महसूस करते हैं? आप कितने दिनों में शराब का सेवन करते हैं? दिन में कितने घंटे शराब पीते रहते हैं?
भारत के 3 करोड़ पुरुष और 20 लाख महिलाएं पीती हैं लगातार शराब
hin_Deva hin_Deva awa_Deva hin_Deva hin_Deva hin_Deva hin_Deva